Rad Ľudovíta Štúra

náhľad|Rad Ľudovíta Štúra 1. triedy (vojenský)
**Rad Ľudovíta Štúra** je slovenské vyznamenanie. Prepožičiava ho prezident Slovenskej republiky na návrh vlády. Návrh prezident nemusí rešpektovať.

Rad Ľudovíta Štúra sa prepožičiava občanom Slovenskej republiky, ktorí sa mimoriadnym spôsobom zaslúžili o demokraciu a ľudské práva, obranu a bezpečnosť Slovenskej republiky alebo za mimoriadne významné zásluhy v oblasti politiky, riadenia a správy štátu, rozvoja národného hospodárstva, vedy a techniky, kultúry, umenia, školstva, športu a za mimoriadne významné šírenie dobrého mena Slovenskej republiky v zahraničí.

Rad Ľudovíta Štúra sa prepožičiava občanom Slovenskej republiky a výnimočne aj vojenským útvarom, ktoré majú zástavu.

Rad Ľudovíta Štúra má dva druhy – občiansky a vojenský; každý z nich má tri triedy, z ktorých najvyššia je I. trieda. Pri prepožičiavaní jednotlivých tried sa vychádza z miery zásluh toho, komu sa rad prepožičiava.

Vyznamenanie sa prepožičiava pri príležitosti výročia schválenia Ústavy Slovenskej republiky.

Rad je pomenovaný podľa slovenského národného dejateľa Ľudovíta Štúra.

## Držitelia Radu Ľudovíta Štúra, I. trieda

## Držitelia Radu Ľudovíta Štúra, I. trieda – vojenské
* Ján Golian, generál, in memoriam, 1995
* Rudolf Viest, armádny generál, in memoriam, 1995
* Ivan Bella, letec, kozmonaut SR, 1999
* Jozef Brunovský, generálmajor vo výslužbe, 2004

## Držitelia Radu Ľudovíta Štúra, II. trieda

## Držitelia Radu Ľudovíta Štúra, II. trieda – vojenské
* Ernest Bielik, generálmajor, za aktívnu účasť na protifašistickom odboji, in memoriam, 1996
* Ján Nálepka, kapitán, za aktívnu účasť na protifašistickom odboji, in memoriam, 1996
* Karol Bűchler, plukovník, za aktívnu účasť na protifašistickom odboji, in memoriam, 1996
* Anton Petrák, generálmajor vo výslužbe, 1996
* Teodor Šlajchart, generálmajor vo výslužbe, 1996
* Ján Paškan, generál, in memoriam, 1999
* Jozef Blizman, veliteľ Pozemných síl Ozbrojených síl SR, 2002
* Milan Cerovský, náčelník Generálneho štábu Ozbrojených síl SR, 2002
* Vladimír Strmeň, kapitán v.v., za aktívnu účasť na protifašistickom odboji, 2023

## Držitelia Radu Ľudovíta Štúra, III. trieda
* Vladimír Zboja, 1998
* Pavol Lazar, 1998
* Natália Hejková, 1998
* Michal Drobný, 1998
* Dušan Magic, 1998
* Judita Mayerová, prekladateľka, 2000
* Elena Lacková, spisovateľka, 2000 
* Milan Sládek, umelec a pedagóg, 2000 
* Eva Siracká, vedec, 2000 
* Zoltán Agócs, vedec, 2000 
* Tibor Ág, folklorista, pedagóg, 2002
* Ľudovít Bradáč, právnik, 2004  
* Oskár Elschek, etnomuzikológ, 2004  
* Pavol Kalinaj, ochranca demokracie, in memoriam, 2004  
* Bernard Jaško, ochranca demokracie, in memoriam, 2004 
* Árpád Tözsér, básnik, literárny teoretik, 2004
* Tibor Biath, kameraman, 2005
* Adrián Ďurček, podnikateľ, manažér, 2005
* Ján Riapoš, paralympionik, 2006 
* Michal Mertiňák, tenista, 2006
* Ladislav Bolchazy, americký Slovák, vydavateľ, 2007
* William Schiffer, akademický sochár, výtvarník, medailér, in memoriam, 2007
* Dušan Haruštiak, vedec v oblasti historických vied a jazykovedy, 2008
* Peter Kartous, vedec v oblasti archívnictva a historických vied, 2008
* Igor Kovačovič, folklorista, 2008
* Karol Noskovič, ochranca demokracie a ľudských práv, 2008
* Pavol Zelenay, organizátor hudobného života, 2008
* Peter Solan, za mimoriadne zásluhy o kultúrny rozvoj Slovenskej republiky, osobitne v oblasti slovenskej kinematografie a šírenie dobrého mena Slovenskej republiky v zahraničí, 2013
* Štefan Kopčík, paralympionik, za mimoriadne zásluhy o rozvoj paraolympijského športu a za šírenie dobrého mena SR v zahraničí, 2014
*Vladimír Godár, za mimoriadne zásluhy o rozvoj Slovenskej republiky v oblasti kultúry a umenia, ako aj za významné šírenie dobrého mena Slovenskej republiky v zahraničí

## Držitelia Radu Ľudovíta Štúra, III. trieda – vojenské
* Štefan Droždiak, kapitán vo výslužbe, 1996
* Július Humaj, generálporučík, 1998
* Ján Husák, generál, 2000
* Ľubomír Orság, plukovník,in memoriam, 2002

## Referencie



Kategória:Slovenské rady a vyznamenania
Kategória:Pomenovania podľa Ľudovíta Štúra